Diari Oficial de la Generalitat Valenciana


Sumari del DOGV 3772, del 15-06-2000 (2000/5024)

RESOLUCIÓ de 12 de juny de 2000, del president executiu de l'Agència Valenciana del Turisme, per la qual es fixen els indicadors mínims previstos en l'article 7 del Decret 71/2000, de 22 de maig, del Govern Valencià.
------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2000/06/12/(1)/dof/vci/html**

### Dades del document

Número de DOGV
:   3772

Data del DOGV
:   15-06-2000

Secció del DOGV
:   I. DISPOSICIONS GENERALS

Número del document
:   2000/5024


Data del document
:   12-06-2000

Organisme emissor
:   Agència Valenciana del Turisme

Tipus de document
:   Resolució

Descriptors 

:   * Agència Valenciana del Turisme
    * política de turisme
    * administració local
    * indicador econòmic
    * cooperació administrativa

RESOLUCIÓ de 12 de juny de 2000, del president executiu de l'Agència Valenciana del Turisme, per la qual es fixen els indicadors mínims previstos en l'article 7 del Decret 71/2000, de 22 de maig, del Govern Valencià. [2000/5024]
  
La Llei 3/1998, de 21 de maig, de Turisme de la Comunitat Valenciana, crea i regula la figura del municipi turístic, reconeixent el gran component municipal del producte turístic i l'assumpció pels municipis d'uns costos extraordinaris addicionals generats per la seua orientació turística.
  
D'acord amb l'anterior, i en funció dels objectius perseguits pels municipis turístics, la llei possibilita la celebració de tres tipus de convenis: per a la compensació financera; per a l'adaptació dels municipis turístics, i per a la competitivitat i la comunicació, i preveu també el seu desplegament reglamentari.
  
El Decret 71/2000, de 22 de maig, del Govern Valencià, va aprovar el Reglament regulador dels esmentats convenis determinant que, per Resolució del president executiu de l'Agència Valenciana del Turisme, es fixaran anualment els indicadors mínims a partir dels quals es puga obtenir el component addicional a estimar de cadascuna de les partides pressupostàries a què es refereix el citat decret, per tal de subscriure el Conveni per a la Compensació Financera.
  
Per a fixar els esmentats indicadors s'han realitzat estudis i projeccions a efectes d'aconseguir una aproximació el més ajustada possible als objectius de la Llei i del Decret que la desplega, és a dir, compensar els costos extraordinaris addicionals generats per l'orientació turística dels municipis. Per això s'ha tingut en compte, per una part, la població de dret dels municipis, i per un altra, les seues disponibilitats pressupostàries i financeres, el que ha donat com a resultat la fixació d'indicadors per trams de població.
  
Per una altra part, la disposició transitòria primera del mencionat decret, amb caràcter excepcional i fent coincidir la possibilitat de compensació amb la data de publicació de la llei, estableix el mateix termini per a la presentació de les sol·licituds de firma de Conveni per a la Compensació Financera corresponents a les despeses dels exercicis 1998 i 1999, i determina que es procedirà al pagament dels primers dins de l'exercici de 2000, i deixant l'entrada en funcionament de la mecànica que estableix el Decret 71/2000, de 22 de maig, per a les despeses justificades de 1999, que es compensaran segons les dotacions pressupostàries existents en l'exercici 2001.
  
En virtut de l'anterior, realitzats els estudis i previsions corresponents, resolc:
  
Primer
  
Per tal d'adaptar els indicadors a la realitat dels municipis, establir els següents trams de població per nombre d'habitants:
  
Municipis amb menys de 2.000 habitants
  
Municipis entre 2.000 i 25.000 habitants.
  
Municipis entre 25.000 i 50.000 habitants.
  
Municipis entre 50.000 i 100.000 habitants.
  
Municipis amb més de 100.000 habitants.
  
Segon
  
Fixar per a les despeses dels exercicis 1998 i 1999 els següents indicadors mínims, a partir dels quals es puga obtenir el component addicional a estimar de les corresponents partides pressupostàries:
  
Per a les despeses derivades de la prestació dels serveis propis de les oficines d'informació turística, en el seu concepte post-venda, que no hagen estat objecte d'un altre tipus de finançament per part d'algun organisme públic, es considerarà component addicional la quantitat que resulte de l'indicador de 0 pessetes per habitant.
  
Per a les despeses derivades del manteniment i conservació de recursos turístics de tipus ecològic i mediambiental, que no hagen estat objecte d'un altre tipus de finançament per part d'algun organisme públic, els indicadors següents:
  
- Municipis amb menys de 2.000: 0 pessetes per habitant.
  
- Municipis entre 2.000 i 25.000 habitants: 500 pessetes per habitant.
  
- Municipis entre 25.000 i 50.000 habitants: 700 pessetes per habitant.
  
- Municipis entre 50.000 i 100.000 habitants: 900 pessetes per habitant.
  
- Municipis amb més de 100.000 habitants : 1.100 pessetes per habitant.
  
Per a les despeses derivades del manteniment i conservació de recursos turístics de tipus historicoartístic i cultural, que no hagen estat objecte d'un altre tipus de finançament per part d'algun organisme públic, els indicadors següents:
  
- Municipis amb menys de 2.000 habitants: 0 pessetes per habitant.
  
- Municipis entre 2.000 i 25.000 habitants: 700 pessetes per habitant.
  
- Municipis entre 25.000 i 50.000 habitants : 900 pessetes per habitant.
  
- Municipis entre 50.000 i 100.000 habitants: 1.100 pessetes per habitant.
  
- Municipis amb més de 100.000 habitants: 1.300 pessetes per habitant.
  
Per a les despeses de policia i seguretat ciutadana, que no hagen estat objecte d'un altre tipus de finançament per part d'algun organisme públic, els indicadors següents:
  
- Municipis amb menys de 2.000 habitants: 1.000 pessetes per habitant.
  
- Municipis entre 2.000 i 25.000 habitants: 7.000 pessetes per habitant.
  
- Municipis entre 25.000 i 50.000 habitants : 8.000 pessetes per habitant.
  
- Municipis entre 50.000 i 100.000 habitants: 9.000 pessetes per habitant.
  
- Municipis amb més de 100.000 habitants: 10.000 pessetes per habitant.
  
Per a les actuacions extraordinàries en matèria de neteja viària i del mobiliari urbà, que no hagen estat objecte d'un altre tipus de finançament per part d'algun organisme públic i la finalitat del qual siga clarament turística, es considerarà component addicional la quantitat que resulte de l'indicador de 0 pessetes per habitant.
  
Tercer
  
Amb independència de la seua publicació en el Diari Oficial de la Generalitat Valenciana, cal notificar aquesta resolució a cadascun dels municipis declarats turístics de la Comunitat Valenciana.


Còpia Permalink ELI